जांच समिति के सामने पेश होने को तैयार अली बाकर  
दक्षिण अफ्रीका के पूर्व क्रिकेट प्रमुख अली बाकर ने कहा कि वह क्रिकेट दक्षिण अफ्रीका के वित्तीय मामलों की जांच कर रही समिति के सामने पेश होने को तैयार हैं।
दक्षिण अफ्रीका के पूर्व क्रिकेट प्रमुख अली बाकर ने कहा कि वह क्रिकेट दक्षिण अफ्रीका के वित्तीय मामलों की जांच कर रही समिति के सामने पेश होने को तैयार हैं। खेलमंत्री फिकिले एमबालुला द्वारा शुरू की गई जांच जनवरी तक के लिए टाल दी गई है।  समिति के अध्यक्ष सेवानिवृत्त न्यायाधीश क्रिस निकोलसन ने संकेत दिया कि वह बाकर का पक्ष सुनना चाहेंगे। दक्षिण अफ्रीका के कप्तान रह चुके बाकर पर सीएसए मुख्य कार्यकारी गेराल्ड मजोला ने आरोप लगाया था कि दक्षिण अफ्रीका में 2003 विश्व कप के आयोजन के लिए मिले 90 लाख रैंड में से उन्होंने 50 लाख रैंड अपनी जेब में डाले थे। बाकर ने 'द टाइम्स' से कहा, यदि जज निकोलसन चाहते हैं कि मैं सुनवाई के लिए पेश होऊं, तो मैं सहर्ष स्वीकार करूंगा।